Ranskan ympäriajo
Ranskan ympäriajo (, puhekielessä usein pelkkä "Tour") on maailman tunnetuin vuosittain järjestettävä pyöräilykilpailu. Se ajettiin ensimmäisen kerran vuonna 1903 ja on siitä lähtien järjestetty joka vuosi paitsi maailmansotien aikana 1915–1918 ja 1940–1946. Ranskan ympäriajo on yksi kolmesta suuresta pyöräilyn kolmiviikkoisesta etappikilpailuista (kaksi muuta ovat Italian ympäriajo ja Espanjan ympäriajo).
Ranskan ympäriajo 2002
Ranskan ympäriajo 2002 alkoi 6. heinäkuuta ja päättyi 28. heinäkuuta 2002. Kilpailun voitti alun perin neljännen peräkkäisen kerran Yhdysvaltain Lance Armstrong, toiseksi sijoittui hänelle 7.17 minuuttia hävinnyt Espanjan Joseba Beloki ja kolmas oli Liettuan Raimondas Rumšas 8.17 minuuttia voittajalle hävinneenä.